**Авторы: Бактыбаева Молдир Балгабаевна**

**Жақсы №1 орта мектебінің бастауыш сынып мұғалімі**

**Тақырыбы:** **«Қош келдің жаңа жыл,Еліме әкел Жаңа нұр!»**

**(Әсем безендірілген зал, қол ұстасқан оқушылар.)**

***1-жүргізуші:***

Құрметті көрермендер! Жақсы №1 орта мектебінің шаңырағында ұйымдастырылған «Қош келдің жаңа жыл,Еліме әкел Жаңа нұр!» тақырыбындағы мерекелік ертеңгілігімізге хош келдіңіздер!

***2-жүргізуші:***

Жаңа жылдың таңы неткен арайлы.

Ақ мамыққа бөлеп алады маңайды.

Жаңа жылмен құттықтаймын деген үн

Қанаттана кең алқапқа тарайды.

-Бүгінгі мерекені біз аңсап күттік. Олай болса алда шырқалатын ән де,би де,жыр да сіздерге арналады бүлдіршіндер!

***1-жүргізуші:***

Құрметті халайық жүрекке жылылық ұялатар алғашқы Жаңа жылдық құттықтау сөзді ақыл ойы жетілген саналы ұрпақты сезімі сергек, арманшыл дана ұрпақты тәрбиелеп жатқан білім ұясының білікті басшысы Раисов Арғынбек Кокетайұлына береміз.

***2-жүргізуші:***

Осындай ғажап тілектен кейін біз енді, мерекемізді әрі қарай жалғастырайық! Бүгінгі мерекеміздің ерекшелігі бізге өздеріңіз сүйіп көретін мультфильмнен қонақтар келеді. Олай болса қандай да болса тосын сыйға дайын болыңыздар.

(Осы кезде әуен естіледі.) **Маша қыз бен аю әуені естіледі**.

***1-жүргізуші:***

-Балалар естисіңдер ме бізге кім келе жатыр деп ойлайсыңдар?

Маша мен аю билеп келеді.

***Маша:*** Ойййййййййййййй,қандай керемет жерге тап болдым. Нені бүлдіріп тастасам екен. Мен қазір шыршаны құлатып.ойыншықтарын сындырып,сендердің мерекелеріңе өз үлесімді қосамын.Сендердің араларыңда бұзық балалар бар ма?

***Оқушылар:*** Жоқ,жоқ.

-Қызық сендер қандай тәртіпті баласыңдар! Мен сонда кіммен ойнаймын!!!!!

***Аю:*** Маша мен сені іздеп жүрсем. Сен Жақсы №1 орта мектебіне кіріп кетіпсің ғой. Құрметті балалар Маша теледидардан өте бұзық болып көрінгенмен ақылды қыз. Қазір ол сіздермен бірге билегісі келеді. Сендер биге қалай қарайсыңдар!

***«Арива»*** флешмоб (2-4 сынып оқушылар барлығы билейді.)

***2-жүргізуші***

Биылғы жыл бізге бақыт болсыншы,

Ауламызға ақ ұлпа қар қонсыншы.

Кел, балалар, ән салайық,би билеп,

Өміріміз ертегідей болсыншы.

Қала нұр, дала нұр
Құтты болсын Жаңа жыл!

Ән салайық қуанып,

Би-билейік қане біз!

**ХОРОВОД**

***1-жүргізуші:***

-Балалар Маша қыз бен Аюмен билеген сендерге ұнады ма?

-Егер ұнаса бізге тағы да қонақ келе жатыр. Кім деп ойлайсыңдар?
**Алдар көсе сахнаға әндетіп келеді.**

Мен Алдармын, Алдармын,
Сақалымды талдармын.
Сақал түгіл мұрт та жоқ,
Шайтанды да алдадым.
Сусыз жерде өсемін,
Сондықтан да Көсемін.
-Ассалаумағалекум елім менің,

Жақсы деген кең шұрайлы жерім менің.

Бүлдіршіндер әдемі қалайсыздар?

Тағы да сәлем берем еліме мың!

-Балалар Аяз ата келе жатыр! Өзі қатты ашулы. Егер көңілін көтеріп бергілеріңіз келсе маған бір өнерлеріңді көрсетіңдер.

**Флешмоб Тунак-тун**

**Алдаркөсе**

Оқушылар мен сіздерге риза болдым. Мен кеттім! Қош –сау болыңдар!

***2-жүргізуші***

Уа, менің ,   достым?

Асықпа, аптықпа.

Алдымен құрметпен

Ескі жыл  достымды

Шығарып салайық . Сен де бізбен бірге бол! Жаңа жылды бірге тойлайық!

**Алдаркөсе**

Неге  мен ұмытам,

Ескі жыл -  құт-берекем!

Қанеки ортаға

Шақырайық ізетпен!

 Ескі жылды шақыру

**Ескі жыл: Жанель Жылқы жылы**

Рахмет, менің достарым!

1-жыл бойы өздерің

Бойға ақыл жиыпсың.

Күлімдеген көздері

Еңбекқор нағыз өздері.

Жақсы оқып сабақты

Мені ылғи қуантты.

Ата-анаға мың алғыс

Балаға болған қолғабыс!

Кетіп барам алыс сапарға,

Қайтарымды білемін

Сен мүшелге толғанда!

Жаңа жылда тілеймін

Өздеріңе мол табыс!

Ата-анаңның тірегі,

Қуанышы, арманы

Боларсыңдар қорғаны!

Қош бол, менің достарым!

 Кетеді.

***Оқушылар:*** «Хош бол аяулы да сүйікті 2014 ескі жыл!»

**ХОРОВОД**

**Осы кезде : «Ну погоди», «Қап сені ме қоян» ертегісінің әуені естіледі.**

-Қоян жүгіріп кіріп шыршаны айналып «Құтқарыңдар,құтқарыңдар»-деп қашады. Қасқыр соңынан жүгіріп қуады.

-Қоян сахнаға шығып кетді. Қасқыр қасына барып тұрады.

***1-жүргізуші:***

-Қасқыр мұның не? Әлсіз қоянды неге ренжітесің?

***Қасқыр:***

* Жоқ жүргізуші ханшайым, қоян мені түсінбей қалды. Мен оған Аяз ата мен Ақшақардың жолға шыққанын айтайын деп құлағына сыбырлайын дегенімде құлағын тістеп алып, байқамай әрине, қаша жөнелмесі бар ма? Міне 3 күн болды қуып жүргеніме ұстатпайды.

***Қоян:***

* Мен саған сенбеймін қасқыр. Құлағыма айтамын деп құлағымды жеп қоймақшысың ғой әәәә. Былтыр есіңде мен тоңбайсың деп қапшыққа салып қойып, достарыңа сыйламақшы болғаның.
* Жооооқ мен саған енді сенбеймін.

***2-жүргізуші***

-Жарайды қасқыр мырза, мерекенің шырқын бұзбайық. Қандай жаңалық айтқың келіп еді. Құлағымыз сізде.

***Қоян:***

-иә,иә құлағым сенде қасқыр!

***Қасқыр:***

Аяз ата мен Ақшақар келді. Сендер менің есімді шығарып, тергеудің астына алдыңдар! Мен болсам сендерге жақсы хабармен келдім.

***Қоян:***

Тілектерді орындауға,

Дайындықпен келгенмін.

Жүректерді қуантуға

Қашанда мен әзірмін.

Қане, бәріміз қосылып Аяз ата мен Ақшақарды ортаға шақырайық.

***Балалар хормен:***

Аяз ата Ақшақар 3-рет айқайлайды.

***Аяз ата***

Жаңа жылдарыңызбен, халайық!

***Ақша қар***

Жаңа жылым,жаңа бақыт,жаңа қуаныш сыйласын!

***Аяз ата***

Айналайын, балалар,

Бәрің бері қараңдар.

Аяз ата,ақ ата.

Сендерге берер мың бата.

Аңсап жетем алыстан,

Айлы аспаннан ғарыштан.

Денсаулық тілеп баршаңа.

Сәттілік тілеп шыршаңа

Келді бізбен Жаңа жыл,

Құтты болсын дана жыл!

-Жаңа жыл демекші,жаңа жылсыз қалай мерекені бастамақшысыздар! Қайда өзі! Шақырыңдар!

***1-жүргізуші:***

Жаңа жылды ортаға шақырайықшы,  балалар!

***2-жүргізуші:***

Жаңа жыл келеді!

Жаңа жыр келеді!

Қанеки, балалар,

3 рет дауыстап,

Қол соғып, шаттанып

Жаңа туған, ақ тілек.

Жаңа 2013 жылды ортаға шақырайық.!

**Оқушылар хормен: «Хош келдің 2015 жаңа жыл!»**

**Жаңа жыл: Саяна қой жылы**

Сәлем бердім иіліп баршаңызға!

Бақыт, шаттық кетпесін ортамыздан.

Ортаймасын әрқашан мерекеңіз!

Молайып бақ, дәулет пен  жетістігің

Арта берсін қуаныш пен  берекеңіз!

Балалар - ата-ананың ақ  арманы

Әрқашан гүлге толсын пәк құшағы.

Орындалсын періштенің ақ тілегі

Қыдыр атам қолдасын бізді үнемі.

***1-жүргізуші:*** Қош келдіңіз Аяз ата,Ақшақар, сағына күткен Жаңа жыл!. Біздің мектебіміздің оқушылары шеттерінен өнерлі. Ән салып,би-билеп,тақпақ айта алады. Олай болса сіздерге арналған сый-құрметті қабыл алыңыздар!

**2-сынып оқушылары өнер көрсетеді.**

***Аяз ата***

 - Балаларым өздерің мерекеге сай әсем киініп , жақсы көңіл-күйдесіңдер. Бірақ шыршаның шамын жандыру үшін менің сиқырлы таяғымды пайдаланып көрейік. Қане барлығымыз қосылып,

Шырша,шырша жан-деп 3 рет айқайлайық. Аяз ата сыйырлы таяғын көтергенде шырша жанады.

***Ақша қар***

Жылқы жылын шығарып,

Қой жылын қарсы алып.

Қане, менің достарым,

Әсем бимен ырғалар. Қане менің достарым, келіңдер тұрмайық. Би билейік дөңгелене зырлайық. Тағы кімнің өнер көрсеткісі келеді?

**3-сынып оқушылары өнер көрсетеді.**

***Аяз ата***

Қане балалар қол ұстасып,шыршаны айналып Жаңа Жылдың құрметіне ән салайық.

**ХОРОВОД**

***1-жүргізуші:***

«Фиксапелка» әуені естіледі.

-Балалар кім тағы қонаққа кел жатыр деп ойлайсыңдар?

-иә,иә Фиксиктер келді қонаққа. Қане бәріміз билеп қарсы алайық.

«**Фиксапелка» биін билейді.**

**Симка:**

-Жарнама,жарнама!

 Сынып қалған үтік,телефон,мұздатқыш бар ма тез жөндеймін! Жөнделген соң бір жылға кепілдік бар.

-Жарнама,жарнама.

-Нолик,сен неге сөйлемей қалдың,айқайласай,бүгін ештеңе жөндемейміз ба?

**Нолик:**

**-**Симка ана қара Аяз ата мен Ақшақар жүр. Мына жерде мереке болып жатыр.

Қойшы бүгін жұмысты,ештеңе де жөндегім келмейді.

Аяз ата мен ақша қар күнде келмейді.

-Балалар,біз де сіздермен бірге жасыл шырша жанында қалғымыз келеді. Біз сіздерге бүгін мереке аяқталғанша қызмет етеміз.

***2-жүргізуші:*** Симка,Нолик әрине сендер бізге керексіңдер,олай болса бәріміз бірге келесі сыныптың өнерін тамашалайық!

**4 «а»-сынып оқушылары өнер көрсетеді.**

**Сахнаға жүгіріп ГУБКА БОП және СПАНЧ БОП кіреді.**

***ГУБКА БОП:***

*-*Елдің бәрі қайда десем,бәрі мерекеде жүр ғой. Біз мына СПАНЧ екеуміз жүрміз телидидардың қайсысына барарымызды білмей. Жұмыс тоқтап тұр.

***СПАНЧ БОП:***

-Біздің де демалғымыз келеді. Сіздермен бірге болайықшы балалар!

***Аяз ата***

-Біздің көңіліміз кең,қалыңдар бізбен бірге! Жақсы №11 орта мектебінің балалары тәрбиелі,ақылды,білімді сонымен қатар қонақжай! Мереке

бәрімізге ортақ!

**4 «б»-сынып оқушылары өнер көрсетеді.**

***Аяз ата***

Тығыз менің уақытым,

Асығыспын, достарым.

Шақырады алысқа

Ақша қар мен атаңды.

Құтты болсын Жаңа жыл!

Жаңа бақыт , Жаңа жыр!

Бәрі қосылып: (Аяз ата,Ақшақар,Ханзада,Ханшайым қосылып)

**Жаңа жыл құтты болсын!**

**Еліміз тыныш болсын!**

**Қош-сау болыңдар!**

***2-жүргізуші:***

***Балалар, 3-рет:***

***Қош бол, аяз ата!***

***Қош бол, ақша қар!***

 ***1-Жүргізуші:***

                             Зеңгір көкте жұлдыз болып жанайын,

                            Ай жүзіндей айшықтанып, арайың.

                            Жанға шуақ, бойға қуат әкелген.

                           Жаңа жылың құтты болсын ағайын.

   **Ән**:

**Маша қыз:**

Жырға толы мерекем.

Әнге толы жүрегім.

Менің досым, қанеки,

Балалармен ойнайық!

**Алдар көсе:**

Музыкамен билеп жарысамыз. Мультфильм әлемінен келген қонақтар балалармен қосылып билейді.

 ***1-жүргізуші:***

 Барлық жандар бір тілекке қосқан үн,

Бақытты боп бастады жыл дастанын.

Қуанышпен келді той боп Жаңа жыл,

Құтты болсын, жаңа бақыт, достарым!

***2-жүргізуші:***

Жаңа жыл- әр біріңіздің отбасыңызға жаңа нұр, жаңа шуақ, табыс пен береке, қуаныш пен мереке алып келсін. Әрдайым қажырлы қайратыңыздан күш, жылы жүздеріңізден нұр кетпесін. Жаңа жыл баршамыз үшін берекелі, мерекелі жыл болсын.

**Хор: ЖАҢА ЖЫЛ ҚҰТТЫ БОЛСЫН !**